इंदौर. जिला कोर्ट ने युवती व बालिकाओं से अश्लील हरकत करने के मामले में युवती को तीन साल की कैद व पांच सौ रुपए अर्थ दंड की सजा सुनाई। जिला लोक अभियोजन अधिकारी बीजी शर्मा के मुताबिक महिला (बालिका) से छेड़छाड़ पर महिला को सजा होने का यह पहला मामला है।
सिमरन उर्फ माही गिल (19) फरवरी 2013 में भोपाल में आवारागर्दी करते पकड़ी गई थी। उसे वहां से परदेसीपुरा इंदौर में समाज कल्याण विभाग के विशेष बालिका सुधार गृह में भेजा था। वह सुधार गृह में जिस कमरे में रहती थी उसमें अन्य लड़कियां भी थीं।
अतिरिक्त लोक अभियोजक दिनेश खंडेलवाल के मुताबिक 25 अप्रैल 2014 को 10वीं में पढ़ने वाली नाबालिग ने सुधार गृह की अधीक्षक से सिमरन द्वारा उसके साथ अश्लील हरकत करने की शिकायत की थी। बाद में इसी तरह की शिकायत 12 वर्षीय, 13 वर्षीय व 16 वर्षीय बच्चियों ने भी की थी। इस पर अधीक्षिका ने मामला हीरानगर पुलिस को सौंप दिया था।
जिला कोर्ट ने उसे जेल भेज दिया था। यहां से उसे देवास जिला जेल भेजा था, लेकिन वहां महिला कैदियों के साथ अश्लील हरकत करने की शिकायत पर उसे वापस इंदौर जिला जेल लाया गया, तब से वह यहीं है। एक बार कुछ लोगों ने युवती की कोर्ट में जमानत अर्जी पेश की थी, जिसमें कहा था कि उसे जेल में एक कैदी से प्यार हो गया है, हम दोनों शादी कर अच्छा जीवन जीना चाहते हैं, हमें माफ कर जमानत दी जाए। कोर्ट ने अर्जी खारिज कर दी थी।
युवती ने बताया था खुद को नाबालिग
प्रकरण दर्ज करने के बाद आरोपी युवती ने अपने को नाबालिग कहते हुए उम्र 18 साल से कम बताई थी। उसका मेडिकल परीक्षण कराया गया तो उसकी उम्र 18 वर्ष से अधिक पाई गई थी। जिला कोर्ट इंदौर से उसे पहले जिला जेल देवास भेजा गया था।
hin_Deva hin_Deva hin_Deva hin_Deva hin_Deva hin_Deva